Гъдел Нюз: Зад „гръцкия остров“ на Борисов се спотайва нещо, от което го е страх
Има сериозни причини Бойко Борисов да се газира от темата за „купения“ от него гръцки остров.
Първата и вероятно най-основателна е, че тази „новина“ трябва да прикрие друга – опасна или срамна.
Затова е логично да чуем: „Гръмнали гръцките медии, че съм купил остров в Гърция.
Просто нещастни, долни лъжци жълти! Мръсници! 100 души да му повярват на това!
Има в гръцка преса, а ни остров, ни гявол… лъжа!
Думи, изречени от ядосан човек, а не такъв, който иронизира или се забавлява.
99% от българите биха се изсмели, ако се напише нещо такова за тях, защото си знаят хала. Но Борисов е раздразнен – очевидно има възможности, но наистина не е извършил покупката.
Поне не лично.
Не защото не може, а защото трябва да обяснява откъде са парите.
Преди време сюжет с къща за няколко милиона в Барселона, купена от него, мина през медиите, но Борисов не се закачи за него.
Защото сайтовете бяха български – на тях той не отговаря. Но когато новината идва отвън – нервите му изневеряват.
Наши медии постоянно изваждат на светло доказателства за ултра корупция на върха в държавата, но Борисов и компания се засягат, когато същите неща се появят в чужди издания.
Сюжетът с острова.
Гръцкият сайт informiran.net на 19 юни пуска текст със заглавие: „ИЗВЪНРЕДНО! Борисов си купил Остров в Гърция – избухнаха гръцките медии“.
Цяла седмица по-късно у нас се развихря буря.
Борисов е възмутен, темата е свалена от предаването на Милен Цветков по Нова тв, форумите кипват, а в сряда, преди заседание на МС Борисов се обръща към представители на медиите и пита има ли някой от Нова телевизия.
След което произнася: „Умолявам ви, не ми забърквайте името в подобни неща.
Не е честно да замесвате името ми.
Всичко фалшиво да пуснат – все ми е тая.
Рано или късно истината излиза“.
Рано или късно… Проблемът е, че гражданите се надяват на рано, а политиците успяват да е късно.
В други страни това е проблем, тук е търпение.
Борисов призова също разследващи журналисти да разровят случая. „Ако е истина, ще си подам оставката. Моля ви. И аз имам семейство и те гледат“. Показва тревога, но така беше и със сълзите за майките на децата с увреждания, само че никой не му повярва. Освен това винаги ще се намерят „разследващи журналисти“ – пеевските медии са пълни с такива, – които ще „разкрият“, че зли сили клатят държавата и очернят светлия лик на Кралят Слънце. Същият Крал Слънце, който не се възмути, когато се стовариха съмнения и слухове, че майките в палатките получили над 1 млн да протестират, а за касаещата го фалшива новина скача като ужилен.
По-късно излезе запис на телефонен разговор между банкера Цветан Василев и жена, представител на турска корпорация. В него се разкрива, че премиерът Бойко Борисов е поискал 50 млн. щ. д. от турска компания. От СРС-то се разбира още, че в аферата е замесено и името на главния прокурор Сотир Цацаров. Публикувани бяха и писма, от които се става ясно , че на 13 май 2015 г. турският бизнесмен Юсуф Йозтюрк, председател на борда на директорите на компанията „Йозтюрк Холдинг“, е поискал да придобие банка “Виктория”. По онова време “Виктория” е собственост на КТБ, а КТБ е във фалит. Неин най-голям кредитор се явява Фондът за гарантиране на вземанията, който е налял 1,5 милиарда евро в КТБ и никой не може да придобие банка “Виктория”, без да удовлетвори Фонда за гарантиране на вземанията. Затова турците предлагат да изкупят правото да събират кредитите към КТБ. От разговорите се разбира, че за да се приеме офертата от българска страна, Борисов е поискал от чуждия предприемач огромната сума.
А на Борисов някой да му каже, че в историята има и остров Света Елена. Наполеон е живял там известно време, но не по желание… При това Наполеон, а не…
Д-р Димитър Попкутуев,